CELEX: 62015TA0299
Language: mt
Date: 2018-10-24 00:00:00
Title: Kawża T-299/15: Sentenza tal-Qorti Ġenerali tal-24 ta’ Ottubru 2018 – Nova vs Il-Kummissjoni (“Klawżola ta' arbitraġġ — Ftehim ta’ sussidju konkluż fil-kuntest tal-proġett pilota intiż sabiex jinħoloq netwerk ta’ kuntatti u ta’ diskussjonijiet bejn muniċipalitajiet dwar l-esperjenzi u l-aħjar prattiki fil-qasam tar-risistemazzjoni u tal-integrazzjoni tar-refuġjati — Assenza ta’ evalwazzjoni oġġettiva tar-riżultati tal-proġett — Proporzjonalità — Rimbors tas-somom imħallsa — Miżuri istruttorji — Kontrotalba”)

10.12.2018   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               C 445/14
            
         
      Sentenza tal-Qorti Ġenerali tal-24 ta’ Ottubru 2018 – Nova vs Il-Kummissjoni
      (Kawża T-299/15) (1)
      
      ((“Klawżola ta' arbitraġġ - Ftehim ta’ sussidju konkluż fil-kuntest tal-proġett pilota intiż sabiex jinħoloq netwerk ta’ kuntatti u ta’ diskussjonijiet bejn muniċipalitajiet dwar l-esperjenzi u l-aħjar prattiki fil-qasam tar-risistemazzjoni u tal-integrazzjoni tar-refuġjati - Assenza ta’ evalwazzjoni oġġettiva tar-riżultati tal-proġett - Proporzjonalità - Rimbors tas-somom imħallsa - Miżuri istruttorji - Kontrotalba”))
      (2018/C 445/18)
      Lingwa tal-kawża: it-Taljan
      
         Partijiet
      
      
         Rikorrenti: Nova Onlus Consorzio nazionale di cooperative sociali – Soc. coop. (Trani, l-Italja) (rappreżentanti: M. Astolfi u M. Petrucci, avukati)
      
         Konvenuta: Il-Kummissjoni Ewropea (rappreżentanti: inizjalment L. Di Paolo u L. Cappelletti, sussegwentement L. Di Paolo u fl-aħħar nett O. Verheecke u F. Moro, aġenti, assistiti minn A. Dal Ferro, avukat)
      
         Suġġett
      
      Minn naħa, talba ibbażata fuq l-Artikolu 272 TFUE u intiża, essenzjalment, sabiex jiġi kkonstatat li l-Kummissjoni ma hijiex iġġustifikata li titlob mir-rikorrenti is-somma ta’ EUR 80 242,78 skont il-ftehim ta’ sussidju HOME/2011/PPRS/AG/2176 u sabiex il-Kummissjoni tiġi kkundannata tħallas is-somma ta’ EUR 52 146,36 flimkien mal-interessi moratorji u, min-naħa l-oħra, kontrotalba tal-Kummissjoni intiża sabiex ir-rikorrenti tiġi kkundannata tirrimborsa s-somma ta’ EUR 80 242,78 flimkien mal-interessi moratorji b’eżekuzzjoni tal-imsemmi ftehim ta’ sussidju.
      
         Dispożittiv
      
      
                  1)
               
               
                  Il-Kummissjoni Ewropea ma hijiex iġġustifikata, skont il-ftehim ta’ sussidju bir-referenza HOME/2011/PPRS/AG/2176, li titlob minn Nova Onlus Consorzio nazionale di cooperative sociali – Soc. coop. 15 % tal-ispejjeż marbuta mas-sit internet tal-proġett Transnational Observatory for Refugee’s Resettlement in Europe, jiġifieri EUR 3 002,45.
               
            
                  2)
               
               
                  Il-kumplament tar-rikors huwa miċħud.
               
            
                  3)
               
               
                  Nova Onlus Consorzio nazionale di cooperative sociali hija kkundannata tħallas lill-Kummissjoni, skont l-imsemmi ftehim, is-somma ta’ EUR 77 240,33, flimkien mal-interessi moratorji bir-rata ta’ 3,55 % mid-19 ta’ Mejju 2015 u sal-ħlas sħiħ ta’ dan l-ammont.
               
            
                  4)
               
               
                  Il-kumplament tal-kontrotalba huwa miċħud.
               
            
                  5)
               
               
                  Nova Onlus Consorzio nazionale di cooperative sociali għandha tbati l-ispejjeż tagħha kif ukoll żewġ terzi ta’ dawk sostnuti mill-Kummissjoni.
               
            
                  6)
               
               
                  Il-Kummissjoni għandha tbati terz tal-ispejjeż tagħha stess.
               
            
         (1)  ĠU C 254, 3.8.2015.